stanford-oval/wikipedia huggingface dataset:
Madhibaan-klaani

Mahdibaan-klaanin jäsen. Vanha valokuva teoksesta The New Student's Reference Work.
Madhibaan eli Midgaan on Somaliassa elävä etninen ryhmä, klaani.
Madhibaanit ovat Somalian alkuperäisasukkaita, mutta heitä on kaikkialla Afrikan sarven alueella, kuten Djiboutissa ja Etiopiassa. Maanviljelys- ja käsityöläistaustan vuoksi heidän joissakin piireissä perinteisesti katsotaan kuuluvan yhteiskunnallisesti alempaan asemaan. Mahdibaanit viettävät rauhallista elämää omilla alueillaan, mutta kautta historian heitä on sorrettu. Aiempi hallinto yritti huolehtia heidän ja muiden Somalian huono-osaisten vähemmistöjen ihmisoikeuksista, mutta sisällissodan puhjettua madhibaanit ovat monien muiden somalialaisten tavoin joutuneet enemmistöklaanien jäsenten väkivallantekojen uhreiksi, eikä kansainvälinen yhteisökään ole juuri välittänyt heidän kohtalostaan.
Madhibaanit asuttavat pieninä ryhminä koko Somaliaa. Klaanin merkittäviin jäseniin kuuluu Hersi Jama Jangoan.
Johanna Gullichsen

Maria Johanna Gullichsen (s. 26. heinäkuuta 1958 Somero) on suomalainen tekstiilisuunnittelija ja yrittäjä. Hän suunnittelee kudottuja kankaita. Gullichsen opiskeli taidehistoriaa, kirjallisuutta ja ranskaa Helsingin yliopistossa 1980-luvun alussa ja taideaineita Taideteollisen oppilaitoksen iltalinjalla. Sen jälkeen hän opiskeli vuoden puuseppäkoulussa ja meni sitten Porvoon kotiteollisuuskoulun kudontalinjalle.
Johanna Gullichsenin vanhemmat ovat Anna ja Johan Gullichsen, ja hänen isoäitinsä on Maire Gullichsen.
Ura

1990-luvulla Gullichsen avasi liiketilan Helsingin työhuoneensa yhteyteen. Hänen yrityksensä Johanna Gullichsen Oy Ab on rekisteröity syyskuussa 1996.
Gullichsen asui vuonna 1995 pari kuukautta Pariisiissa stipendin turvin. Kaksi vuotta myöhemmin hän avasi oman liikkeen Pariisiin, Montparnassen ja Saint-Germain-des-Prés’n väliin, Helsingin liike on Punavuoressa. Aluksi siellä myytiin hänen omien tuotteittensa lisäksi myös muuta suomalaista käsityötä ja designia, mutta sittemmin liikkeessä on keskitytty vain omiin tuotteisiin.
Gullichsenille myönnettiin vuoden 2021 Kaj Franck -muotoilupalkinto.
Tuotteet

Johanna Gullichsenin suunnittelemat kankaat kudotaan Pohjanmaalla ja laukut ja tyynynpäälliset ommellaan pääosin Somerolla. Lähes puolet tuotteista meni vuonna 2004 vientiin, muun muassa Japaniin, jonne saatiin yhteydet vuonna 1997 Helsingissä olleen Artekin näyttelyn avulla. Japaniin on viety sisustustavaroiden ja laukkujen lisäksi muun muassa omia kuoseja, kylpytakkeja ja käsinkudottuja rottinkilaukkuja.
Yrityksen suosituimpia tuotteita ovat verhoiluun käytettävä, geometrinen, puuvillasta tehty Normandie ja villakangas Papillon. Täyspellavainen Savoy-mallisto on saanut nimensä ravintola Savoyn mukaan, jossa se esiteltiin vuonna 1991. Gullichsen pitää eniten luonnonmateriaaleista, sillä ne ovat kestäviä, miellyttäviä kosketella ja niiden käyttäytymistä on helppo ymmärtää. Tuotteiden suunnittelu lähtee aina piirustuksesta, mutta varsinainen kehittely tapahtuu kangaspuissa, nykyisin tietokone on tosin osittain korvannut kynän ja kangaspuut suunnittelutyössä. Inspiraatiota töihinsä Gullichsen saa esimerkiksi villeistä afrikkalaisista väriyhdistelmistä ja taiteesta, hänen lempisuunnittelijansa on Jasper Morrison.
Keväällä 2012 Kodin1 alkoi ensimmäisenä suomalaisena suurena ketjuna myydä hänen suunnittelemiaan tuotteita, Intiassa käsin luomupuuvillasta kudottuja mattoja.
Yrityksen tuotevalikoimaan kuuluu kankaiden lisäksi valmiita tekstiileitä olohuoneeseen, kylpyhuoneeseen ja keittiöön sekä erilaisia laukkuja ja kukkaroita.
Gullichsenin yrityksen logo.
Madhavrao Scindia

| Madhavrao Scindia |
| --- | --- |
 Madhavrao Scindia intialaisessa postimerkissä vuodelta 2005
Intian koulutusministeri
 1995–1996  
Lok Sabhan jäsen
 1971–2001  
Henkilötiedot
Syntynyt: 10. maaliskuuta 1945 Bombay, Brittiläinen Intia
Kuollut: 30. syyskuuta 2001 (56 vuotta) Mainpuri, Uttar Pradesh, Intia
Vanhemmat:  Jivajirao Scindia Vijaya Raje Scindia
Lapset:  Jyotiraditya Scindia Chitrangada Raje Scindia
Tiedot
Puolue:  Intian kongressipuolue
Madhavrao Jivarijao Scindia (marathiksi माधवराव शिंदे, Mādhavrāv Śiṃde; hindiksi माधवराव सिंधिया, Mādhavrāv Siṃdhiyā; 10. maaliskuuta 1945 – 30. syyskuuta 2001) oli intialainen poliitikko ja entisen Gwaliorin ruhtinaskunnan prinssi. Hän istui Lok Sabhassa yhdeksän kautta vuosina 1971–2001. Poliittisen uransa aikana hän toimi muun muassa rautateistä vastaava valtioministerinä 1984–1989. P. V. Narasimha Raon hallituksessa hän oli ilmailu- ja turismiministeri 1991–1993 ja opetusministeri 1995–1996.
Scindia äänestettiin Lok Sabhaan ensimmäisen kerran vuonna 1971 hindunationalistisen Bharatiya Jana Sanghin jäsenenä. Hänet valittiin parlamenttiin seuraavan kerran sitoutumattomana 1977 ja kongressipuolueen jäsenenä 1980. Hänen toimintansa kongressipuolueessa johti välirikkoon hänen äitinsä Vijaya Raje Scindian kanssa, joka edusti hindunationalistista Bharatiya Jana Sanghia ja sen seuraajaa Intian kansanpuoluetta (BJP). Indira Gandhin kansallisen hätätilan aikana 1975–1977 Vijaya Raje joutui vankilaan ja hänen tyttärensä kokivat häirintää hallituksen taholta. Madhavrao päätti paeta maasta Nepaliin ja Britanniaan kunnes tilanne rauhoittuisi. Hänen äitinsä ei antanut hänelle koskaan anteeksi hänen puoluevalintaansa. Vijaya Raje Scindia päätti tehdä poikansa Madhavraon perinnöttömäksi ja kielsi tätä hoitamasta hautajaisriittejään.
Scindia kuoli lento-onnettomuudessa vuonna 2001 yhdessä sihteerinsä, neljän toimittajan, lentäjän ja apulaislentäjän kanssa. Lentokone putosi kaatosateen ja sen aiheuttaman huonon näkyvyyden seurauksena.
Johan Ryno

| Johan Ryno |
| --- | --- |

Henkilötiedot
Syntynyt: 5. kesäkuuta 1986 (ikä 38) Örebro, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  196 cm
Paino:  98 kg
Seura
Seura:  Färjestad BK
Sarja:  SHL
Pelinumero:  61
Pelaajaura
Pääsarjaura:  2004–
Aik. seurat:  IFK Hallsberg (Ruotsi I) IFK Kumla (Ruotsi I) IFK Arboga IK (Allsv.) IK Oskarshamn (Allsv.) Frölunda HC (SEL) AIK IF (Allsv.) Timrå IK (SEL) Grand Rapids Griffins (AHL) Djurgårdens IF (SEL) Leksands IF (Allsv./SHL)
NHL-varaus:  137. varaus, 2005 Detroit Red Wings
Karl Johan Ryno (s. 5. kesäkuuta 1986 Örebro, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän toimii joukkueen varakapteenina. Ryno on pelipaikaltaan keskushyökkääjä. Elite Prospects -sivuston Ulf Anderssonin mukaan hän on isokokoinen sentteri, joka tekee peliä hyvin, omaa hyvän vision ja luistelee hyvin isoon kokoonsa nähden. Rynon tulisi kuitenkin käyttää kokoaan useammin hyödyksi.
Ura > Maajoukkueura

Ryno pelasi alle 20-vuotiaiden MM-kilpailuissa vuonna 2006. Hänet valittiin Tšekkiä vastaan pelatun sijoitusottelun päätteeksi Ruotsin ottelun parhaaksi pelaajaksi. Yhteensä Ryno on pelannut 17 nuorten maaottelua.
Ruotsin A-maajoukkueessa Ryno on pelannut 19 ottelua tehopistein 4+3=7. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Ensimmäisen A-maajoukkuemaalinsa Ryno teki Sweden Hockey Gamesissa 12. helmikuuta 2017 Göteborgissa ylivoimalla Suomea vastaan.
Luettelo Walesin ruhtinaista

Wales oli jakautunut ison osan historiaansa useampaan pikkuvaltioon, joista jollain oli välillä ylivalta. Luettelossa on hallitsijan nimi, lisänimi kymriksi, mikäli sellainen on, ja sen suomennos, synnyin- ja kuolinvuosi, hallitusaika sekä kyseisen ruhtinaan hallitsema pikkuvaltio. Mikäli hallitsija on hallinnut koko Walesia, lukee valtion kohdalla Wales. Koska valtioita on useita, ovat jotkut hallitsijat samalta ajalta.
Sana "ap" on kymriä ja merkitsee "poikaa", esimerkiksi Cadell ap Rhodri on "Cadell Rhodrinpoika".
| Nimi | Elinaika | Valtakausi | Valtio |
| --- | --- | --- | --- |
| Rhodri Mawr (Suuri) | k. 878 | 844-878 | Gwynedd |
| Cadell ap Rhodri | k. 909 | 878-909 | Deheubarth |
| Anarawd ap Rhodri | k.916 | 878-916 | Gwynedd |
| Idwal ap Anarawd | k. 942 | 916-942 | Gwynedd |
| Hywel Dda (Hyvä) | k. 950 | 908-950 | Deheubarth |
| Iago ap Idwal | k. 979 | 950-979 | Gwynedd |
| Hywel ap Ieuaf | k. 985 | 974-985 | Gwynedd |
| Cadwallon ap Ieuaf | k. 986 | 985-986 | Gwynedd |
| Owain ap Hywel | k. 988 | 950-988 | Deheubarth |
| Maredudd ap Owain | k. 999 | 986-999 | Deheubarth ja Gwynedd |
| Cynan ap Hywel | k. 1005 | 999-1005 | Gwynedd |
| Llywelyn ap Seisyll | k. 1023 | 1005-1023 | Deheubarth ja Gwynedd |
| Rhydderch ap Iestyn | k. 1033 | 1023-1033 | Deheubarth |
| Hywel ap Edwin | k. 1044 | 1033-1044 | Deheubarth |
| Gruffudd ap Rhydderch | k. 1055 | 1033-1055 | Deheubarth |
| Gruffudd ap Llywelyn | 1000-1063 | 1039-1063 | Wales |
| Bleddyn ap Cynfyn | 1025-1075 | 1063-1075 | Gwynedd ja Powys |
| Rhys ap Owain | k. 1078 | 1072-1078 | Deheubarth |
| Trahearn | k. 1081 | 1063-1081 | Gwynedd |
| Rhys ap Tewdwr | k. 1093 | 1078-1093 | Deheubarth |
| Maredudd ap Bleddyn | k. 1132 | 1116-1132 | Powys |
| Gruffudd ap Cynan | 1055-1137 | 1081-1137 | Gwynedd |
| Gruffudd ap Rhys | k. 1137 | 1116-1137 | Deheubarth |
| Madog ap Maredudd | k. 1160 | 1132-1160 | Powys |
| Owain ap Gwynedd | 1100-1170 | 1137-1170 | Gwynedd |
| Cynan ap Owain | 1140-1174 | 1170-1174 | Gwynedd |
| Rhodri ap Owain | k. 1195 | 1170-1190 | Gwynedd |
| Rhys ap Gruffudd | 1130-1197 | 1155-1197 | Deheubarth |
| Llywelyn ap Iorwerth | 1173-1240 | 1200-1240 | Gwynedd |
| Llywelyn ap Gruffudd | 1228-1282 | 1247-1282 | Gwynedd |
Englanti valloitti Walesin vuonna 1282. Vuonna 1301 kuningas Edvard I lupasi Walesin päälliköille hallitsijaksi Walesissa syntyneen miehen. Niinpä hän julisti Walesin alueella syntyneen poikansa Edvardin Walesin prinssiksi (engl. prince tarkoittaa sekä prinssiä että ruhtinasta), joka on nykyäänkin Ison-Britannian kruununperillisen arvonimi.
Luettelo televisiosarjan NCIS: New Orleans jaksoista

Tämä on luettelo televisiosarjan NCIS: New Orleans jaksoista.
Jaksot > Ensimmäinen tuotantokausi

| # | Englanninkielinen nimi | Suomenkielinen nimi | Juoni | Esitetty USA:ssa | Esitetty Suomessa |
| --- | --- | --- | --- | --- | --- |
| 1. | Musician Heal Thyself | Muusikon suru | Entinen jengiläinen, laivaston kersantti Calvin Parks löytyy murhattuna. Agentti Pride ottaa asian raskaasti, sillä hän aikoinaan houkutteli Parksin pois epämääräisistä porukoista, mutta todisteiden mukaan tämä oli palannut takaisin vanhoihin ympyröihin ennen kuolemaansa. | 23.9.2014 | 19.11.2014 |
| 2. | Carrier | Kriisin kynnyksellä |  | 30.9.2014 | 26.11.2014 |
| 3. | Breaking Brig | Karkurit |  | 7.10.2014 | 3.12.2014 |
| 4. | The Recruits | Värvätyt |  | 14.10.2014 | 10.12.2014 |
| 5. | It Happened Last Night | Juoruja kerrakseen |  | 21.10.2014 |  |
| 6. | Master of Horror | Kauhun mestarit |  | 28.10.2014 |  |
| 7. | Watch Over Me | Silmäterä |  | 11.11.2014 |  |
| 8. | Love Hurts | Rakkauden monet kasvot |  | 18.11.2014 |  |
| 9. | Chasing Ghosts | Vanhoilla jäljillä |  | 25.11.2014 |  |
| 10. | Stolen Valor | Valesotilaat |  |  |  |
| 11. | Baitfish | Perhesiteet |  |  |  |
| 12. | The Abyss | Syvällä kätkössä |  |  |  |
| 13. | The Walking Dead | Elävä kuollut |  |  |  |
| 14. | Careful What You Wish For | Vaarallisia toiveita |  |  |  |
| 15. | Le Carnivale de la Mort | Kuoleman karnevaali |  |  |  |
| 16. | My Brother`s Keeper | Veljensän vartija |  |  |  |
| 17. | More Now | Isojen rahojen  parissa |  |  |  |
| 18. | The List | Lista |  |  |  |
| 19. | The Insider | Sisäpiirin juttu |  |  |  |
| 20. | Rock-A-Bye-Baby | Vauva kateissa |  |  |  |
| 21. | You`ll Do | Sinä kelpaat |  |  |  |
| 22. | How Much Pain Can You Take | Pohjaton tuska |  |  |  |
| 23. | My City | Minun kaupunkini |  |  |  |
Luettelo tšekinkielisistä oopperoista

Tämä on luettelo tšekinkielisistä oopperoista.
Antonín Dvořák: Dimitri
Antonín Dvořák: Rusalka
Leoš Janáček: Jenůfa
Leoš Janáček: Herra Broučekin seikkailut
Leoš Janáček: Kohtalo
Leoš Janáček: Kuolleesta talosta
Leoš Janáček: Ovela kettu
Leoš Janáček: Pocátek románuk
Leoš Janáček: Šárka
Leoš Janáček: Tapaus Makropulos
Leoš Janáček: Ukonilma
Bohuslav Martinů: Julietta
Bedřich Smetana: Myyty morsian
Lützow

Lützow voi viitata seuraaviin:
Lützow, paikkakunta Mecklenburgissa Saksassa
Lützow, saksalainen taistelulaiva, alkuperäiseltä nimeltään Deutschland
SMS Lützow, Saksan keisarillisen laivaston taisteluristeilijä ensimmäisessä maailmansodassa.
Lützow, sukunimenä:
Finn Lützow-Holm (1890–1950), norjalainen sotilaslentäjä ja kommodori
Günther Lützow (1912–1945), saksalainen sotilaslentäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lützow”, voi hakea sivunnimihaulla, laajalla sivunnimihaulla tai tekstihaulla.
Lysimachía

| Lysimachía Λυσιμαχία |
| --- | --- |
 Lysimachía-järvi.
Valtiot:   Kreikka
Paikkakunta:  Aitolia-Akarnania, Länsi-Kreikka
Koordinaatit:  38°33′40″N, 21°22′10″E
Vesistöalue ja valuma-alueen tietoja
Laskujoki:  Achelóos
Mittaustietoja
Pinnankorkeus:  20 m
Pituus:  5,5  km
Leveys:  2,5  km 
Rantaviiva:  17  km 
Pinta-ala:  13 km²
Suurin syvyys:  9 m
 fiLysimachía 
Lysimachía (kreik. Λυσιμαχία) on järvi Aitolia-Akarnaniassa läntisessä Keski-Kreikassa. Järven pinta-ala on 13 neliökilometriä. Lysimachía on suurimmillaan noin kuusi kilometriä pitkä ja noin kolme kilometriä leveä. Järvi sijaitsee 20 metrin korkeudella merenpinnasta ja sen suurin syvyys on 9 metriä.
Lysimachía- (vasemmalla) ja Trichonída-järvet ilmasta nähtynä.
Lysimachía sijaitsee noin kahdeksan kilometriä etelään Agrínion kaupungista ja kolme kilometriä länteen Kreikan suurimmasta järvestä Trichonídasta. Sen koillispuolella sijaitsevat Panaitolikó-vuoret ja eteläpuolella Arákynthos-vuoret. Lysimachía ja Trichonída on yhdistetty toisiinsa kanavalla. Lisäksi Lysimachíasta johtaa kanava myös Achelóos-jokeen.
Aiheesta muualla

Kuvia tai muita tiedostoja aiheesta Lysimachía Wikimedia Commonsissa
Luopumisen aika

| Luopumisen aika: Kirkosta eroaminen sosiaalisena ilmiönä |
| --- | --- |
Kustantaja:  Karisto
Julkaistu:  1965
Ulkoasu:  sidottu
Löydä lisää kirjojaKirjallisuuden teemasivulta
Luopumisen aika: Kirkosta eroaminen sosiaalisena ilmiönä on Kariston vuonna 1965 kustantama kirja. Teoksessa suomalainen tutkija Jouko Siipi selostaa kirkosta eroamista Suomessa vuosina 1962–1964.
Sisältöä

Siiven mukaan seurakunnan jäsenet jakautuivat seuraaviin ryhmiin:
Kääntyneet (uskoon tulleet)
Kilvoittelijat (uskossa olevat)
Hyväksyjät
Hyötyilijät
Välinpitämättömät
Maallistuneet
Epäuskonnolliset
Kirkonvastustajat. Uskontokunnan jäseninä oli myös uskontokunnan vastustajia.
Jocelyn Bell Burnell

| Jocelyn Bell Burnell |
| --- | --- |
 Jocelyn Bell Burnell vuonna 2009
Henkilötiedot
Syntynyt: 15. heinäkuuta 1943 (ikä 81)
Koulutus ja ura
Väitöstyön ohjaaja:  Antony Hewish
Tutkimusalue:  Pulsari ja tähtitiede
Aiheesta muualla
www.physics.ox.ac.uk/our-people/bellburnell
Jocelyn Bell Burnell (s. 15. heinäkuuta 1943) on brittiläinen tähtitieteilijä, joka löysi pulsarit ollessaan tohtoriopiskelijana 1960-luvun lopussa. Bellin väitöskirjan ohjaaja Antony Hewish ja tutkimusryhmän johtaja Martin Ryle saivat pulsarien löytämisestä Nobelin fysiikanpalkinnon vuonna 1974.
BBC:n brittiläisistä tutkijoista kertova Beautiful Minds -dokumenttisarja omisti yhden jakson Jocelyn Bell Burnerille.
Burnell on saanut Breakthrough-palkinnon vuonna 2018.
Valittuja julkaisuja

Hewish, A., Bell, S. J., Pilkington, J. D. H., Scott, P. F., Collins, R. A.: Observation of a Rapidly Pulsating Radio Source. Nature, 24.2.1968, 217. vsk, nro 5130, s. 709 - 713.  doi:10.1038/217709a0.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
h2g2 The Discovery of Pulsars
Clips of Beautiful Mind: Jocelyn Bell Burnell
Johanna Viimaranta

Leena Johanna Viimaranta (s. 1976) on suomalainen kielitieteilijä, joka on toiminut venäjän kielen professorina Helsingin yliopistossa 1. elokuuta 2018 lähtien.
Viimaranta väitteli filosofian tohtoriksi Helsingin yliopistossa vuonna 2006. Vuosina 2014–2018 hän oli venäjän kielen professori Turun yliopistossa.
Julkaisut

Johanna Viimaranta: Talking About Time in Russian and Finnish (väitöskirja). Helsingin yliopisto, 2006. http://urn.fi/URN:ISBN:952-10-3291-X
Milla Luodonpää-Manni, Esa Penttilä ja Johanna Viimaranta (toim.): Empirical Approaches to Cognitive Linguistics: Analyzing Real-Life Data. Cambridge Scholars Publishing, 2017.
Aiheesta muualla

Helsingin yliopiston tutkimusportaali
ORCID
Lørenskogin kirkko

| Lørenskogin kirkko Lørenskog kirke |
| --- | --- |
 Kirkko vuonna 2021.
Sijainti:  Lørenskog, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  n. 1150
Materiaali:  kivi
Istumapaikkoja:  117
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lørenskogin kirkko (norj. Lørenskog kirke) on keskiaikainen kivikirkko Lørenskogin kunnassa Akershusin läänissä Norjassa. Se on rakennettu 1100-luvulla.
Aiheesta muualla

Kuvia tai muita tiedostoja aiheesta Lørenskogin kirkko Wikimedia Commonsissa
Lām

Lām (arab. لام lām) on arabialainen kirjain, joka on arabialaisessa kirjaimistossa 23. ja persialaisessa 27. Lāmilla merkitään arabiassa alveolaarista lateraalia /l/ ja lām vastaakin heprealaisen kirjaimiston lamedia, kreikkalaisen kirjaimiston lambdaa latinalaisen kirjaimiston L-kirjainta.
Kuten muutkin arabialaiset kirjaimet, lām sisältää neljä muotoa. (Itsenäinen muoto ل, muita esim. لل ll, لو loo, للو lloo) Alifin kanssa lāmilla on erikoinen ligitatuuri, ks alif.
Iso-Loirakko

| Iso-Loirakko |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°40′35″N, 25°12′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  metsäoja 
Järvinumero:  14.225.1.025
Mittaustietoja
Pinnankorkeus:  147,2 m  
Pituus:  380 m  
Leveys:  70 m  
Rantaviiva:  0,825 km  
Pinta-ala:  1,218 ha  
Saaria:  ei saaria 
 fiIso-Loirakko 
Iso-Loirakko eli Loirakot on Pirkanmaalla Kuhmoisissa Haikupohjan kylän lähellä sijaitseva järvi. Sen länsipuolella sijaitsee pienempi Vähä-Loirakko.
Maantietoa

Järven pinta-ala on 1,2 hehtaaria, se on 400 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 850 metriä ja sen rannat ovat metsämaata. Pohjoisrannalla on vapaa-ajan asunto, jolle tulee tie pohjoisesta.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 147,2 metriä mpy. Siihen johtaa kaksi ojaa, joista toinen tulee lännestä Vähä-Loirakosta. Laskuoja lähtee järven itäpäästä ja virtaa itään kohti Myyrälammia, mutta katoaa maastoon ennen laskemistaan Myyrälammiin.
Historiaa

Vuoden 1855–1856 Kalmbergin kartastossa järvi oli merkitty, mutta se oli nimetön.
Vuoden 1966 peruskartassa Iso-Loirakko ja Vähä-Loirakko oli merkitty erillisinä järvinä, mutta niiden yhteinen nimi oli Loirakot. Iso-Loirakko laski tuolloin Myyrälammiin, jonka nimi vuoden 1966 kartassa oli Loirakko. Vuoden 1986 peruskartassa järvien nimet olivat samat kuin nykyisin, mutta Iso-Loirakko ei enää laskenut Myyrälammiin.
Jenkkisäänite

Jenkkarekka Äänite eli Jenkkisäänite on Jukka Pojan ja Sandra Rousun perustama levy-yhtiö. Se on julkaissut Jukkapojan ja hänen yhtyeidensä levyjä. Levy-yhtiö toimi vuoteen 2003 asti nimellä RePekka äänite.
Diskografia > Albumit

Jukka Poika ja Jenkkarekka: Vapautunut viihdyttäjä (2004)
Jukka Poika ja Jenkkarekka: Apajilla (2006)
Diskografia > CD-singlet

Jukka Poika ja Jenkkarekka: Juokse sinä humma (2005)
Jukka Poika & Jenkkarekka: Joka maataan viljelee (2005)
Diskografia > Vinyylisinglet

RePekka: Kyy (2003)
Jukka Poika & Jenkkarekka: Joka maataan viljelee (2005)
Jean Eustache

Eustachen mukaan nimetty kulttuurikeskus hänen kotikaupungissaan Pessacissa.
Jean Eustache [øs.taʃ] (30. marraskuuta 1938 Pessac, Gironde – 3. marraskuuta 1981 Pariisi) oli ranskalainen elokuvaohjaaja. Lyhyen uransa aikana hän teki lyhytelokuvien lisäksi kaksi pitkää elokuvaa, joista vuoden 1973 elokuvaa Äiti ja huora (La Maman et la putain) pidetään ranskalaisen uuden aallon jälkeisen kauden  yhtenä avainteoksena.
Elokuvantekijänä itseoppinut Eustache syntyi Pessacissa Bordeaux’n lähellä työväenluokkaiseen perheeseen. Hänen nuoruudestaan ei tiedetä juuri muuta kuin että hän toimi jonkin aikaa rautateillä. 1950-luvulla Eustache liittyi Cahiers du cinéma -elokuvalehden ympärille muodostuneeseen piiriin ja näytteli sivuosaa muun muassa Jean-Luc Godardin elokuvassa Viikonloppu (1967) ja Wim Wendersin elokuvassa Amerikkalainen ystävä (1977).
Eustachen pääteos Äiti ja huora on puhelias mustavalkoinen triangelidraama Jean-Pierre Léaud’n esittämästä työttömästä nuorukaisesta ajelehtimassa asuinkumppaninsa Marien (Bernadette Lafont) ja puolalaisen sairaanhoitajan Veronikan (Françoise Lebrun) välillä. Eustachen toinen pitkä elokuva Mes petites amoureuses (1974) on tyyliltään erilainen, vain vähän dialogia sisältävä nostalginen koulupojan kasvukuvaus, jonka kuvasi värifilmille maineikas Néstor Almendros. Näiden lisäksi Eustachen tuotantoon kuuluu tusinan verran lyhytelokuvia.
Eustache teki itsemurhan 42-vuotiaana 1981.
Kirjallisuutta

Graf, Dominik: ”Katu valaistuu – Jean Eustachen elokuvista”. Filmihullu 3/2017.
Timonen, Lauri: ”Pyhä Eustache”. Filmihullu 3/2017.
Aiheesta muualla

Jean Eustache Elonetissä.
Jean Eustache Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Jean Eustache & fr:Jean Eustache
Käännös suomeksi
Lýrkeio

| --- | --- |
Sijainti:  Argolis ja Arkadia, Peloponnesos, Kreikka
Korkeus merenpinnasta:  1 755 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lýrkeio (kreik. Λύρκειο), antiikin Lyrkeion (m.kreik. Λύρκειον, lat. Lyrceum), on vuori Peloponnesoksen niemimaan itäisissä keskiosissa Kreikassa. Sen korkeus on 1 755 metriä.
Lýrkeio-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Trachý-vuoreen ja etelässä Artemísio-vuoreen. Vuoren länsipuolella sijaitsee Mantíneian tasanko. Lýrkeio on osa Korintinlahdelta Argoliinlahdelle kulkevaa vuorijonoa, johon kuuluvat jo mainittujen vuorten lisäksi myös muun muassa vuoret Kyllíni, Olígyrtos ja Kteniás.
Vuoren korkeimman huipun nimi on Lesovíti (Λεσοβίτι). Toinen tärkeä huippu on Fragkokoúkoura (Φραγκοκούκουρα), jonka korkeus on 1 647 metriä. Vuori on suojeltu Natura 2000 -alueena yhdessä Artemísio-vuoren kanssa, ja se on merkittävää lintualuetta. Natura-alueen koko on noin 11 515 hehtaaria. Vuorelta saa alkunsa Ínachos-joki, ja sen rinteellä sijaitsee vuoresta nimensä saanut Lýrkeian kylä.
Luostanlinna
Aiheesta muualla

"Luostan linnan" rauniot ja muistot Rautavaaran pitäjässä, Helsingin Sanomat Viikkoliite, 15.09.1929, nro 37, s. 2, Kansalliskirjaston digitaaliset aineistot